[image: ]
[bookmark: _Hlk195179538]APSTIPRINĀTS

(protokols Nr. 17 § 3)

NOLIKUMS
Ādažos, Ādažu novadā 

2026. gada 30. jūlijā									 Nr. 15

Pašvaldības balvas izglītībā “Ādažu novada gada pedagogs” nolikums

Izdots saskaņā ar Valsts pārvaldes iekārtas likuma 72. panta pirmās daļas 2. punktu 
un Izglītības likuma 17. panta 
trešās daļas 11. punktu

I. Vispārīgie jautājumi
1. Nolikums nosaka kārtību, kādā Ādažu novada pašvaldība piešķir balvu izglītībā „Ādažu novada gada pedagogs” Ādažu novada pašvaldības dibināto un novada administratīvajā teritorijā izvietoto privāto izglītības iestāžu, tajā skaitā interešu izglītības iestāžu īstenotāju (turpmāk visi kopā saukti “iestādes”) pedagogiem par augstu profesionālo meistarību, nozīmīgiem ieguldījumiem un sasniegumiem izglītības sistēmas attīstībā. 
2. Balvas mērķis ir izteikt atzinību pedagogiem, kā arī stiprināt profesijas prestižu sabiedrībā.
3. Balvas piešķiršanas procesu organizē Centrālās pārvaldes Izglītības un jaunatnes nodaļa (turpmāk - Nodaļa). 
4. Balvas laureātiem izmaksā biedrība, ar kuru pašvaldībai ir noslēgts sadarbības līgums, izņemot 5.12. punkta gadījumu.
5. Balvu piešķir nominācijās: 
5.1. “Gada pedagogs pirmsskolā”; 
5.2. “Gada pedagogs sākumskolā”; 
5.3. “Gada pedagogs pamatskolā”; 
5.4. “Gada pedagogs vidusskolā”; 
5.5. “Gada pedagogs profesionālās ievirzes izglītībā sportā”; 
5.6. “Gada pedagogs profesionālās ievirzes izglītībā mākslās”;
5.7. “Gada jaunais pedagogs”; 
5.8. “Par mūža ieguldījumu izglītībā”; 
5.9. “Gada balva interešu izglītībā” - par nozīmīgu ieguldījumu vai īpašiem sasniegumiem interešu izglītībā;
5.10. “Gada balva izglītības procesa atbalstam” – par profesionālu, mērķtiecīgu darbu un atbalstu izglītojamo attīstībai; 
5.11. “Skolēnu simpātija”;
5.12. “Ādažu novada uzņēmēju speciālā balva” - par paliekošu pienesumu sabiedrībai un vietējo tradīciju stiprināšanu.
II. Balvas apmērs un piešķiršanas nosacījumi
6. Nolikuma 5.1. - 5.8. punktā noteiktajās nominācijās laureāti saņem pašvaldības Pateicības rakstu un naudas balvu 600 euro pirms nodokļu nomaksas.
7. Balvas “Par mūža ieguldījumu izglītībā” laureāts saņem pašvaldības Goda rakstu un naudas balvu 800 euro pirms nodokļu nomaksas.
8. Nolikuma 5.9. - 5.11. punktā noteiktajās nominācijās laureāti saņem pašvaldības Pateicības rakstu un piemiņas zīmi.
9. Ādažu novada uzņēmēju speciālās balvas saņēmēju pasākuma laikā nosaka izlozes kārtībā no nolikumā izvirzīto nomināciju laureātiem, izņemot 5.1.–5.8. punktā minēto nomināciju laureātus. Balvu finansē Ādažu novada uzņēmēji.
10. Visi nominanti tiek apbalvoti ar pašvaldības Pateicības rakstu.
11. Izvirzot pretendentus nominācijām, ņem vērā viņu profesionālās darbības rādītājus pēdējā mācību gada laikā, izņemot nomināciju “Par mūža ieguldījumu”. 
12. Pretendentiem nominācijā „Par mūža ieguldījumu izglītībā” darba stāžam izglītības nozarē Ādažu novadā jābūt ne mazāk kā 40 gadi un pieteikumi tiek izskatīti arī tad, ja apbalvojuma piešķiršanas brīdī pedagogs vairs nav darba attiecībās ar iestādi. Šo balvu personai piešķir vienu reizi.
13. Pretendenti nominācijā „Gada jaunais pedagogs” var būt pedagogi, kuru darba stāžs Ādažu novadā kopš pedagoģisko darba attiecību uzsākšanas nav ilgāks par 4 gadiem. 
14. Persona var būt laureāts 5.1. -5.10. apakšpunkta nominācijās ne biežāk kā reizi 3 gados. 
III. Pieteikumu iesniegšana
15. Nodaļa nosaka iesniegšanas termiņu, izsludina pieteikumu iesniegšanu balvai, publicē informāciju pašvaldības tīmekļvietnē www.adazunovads.lv un nosūta to izglītības iestādēm.
16. Pretendentus balvai piesaka iesniedzot pieteikumu (1. pielikums) un ievērojot nominācijas atbilstības nosacījumus (2. pielikums).
17. No katras iestādes apbalvošanai var pieteikt vienu pedagogu nominācijā, izņemot šā nolikuma 5.11. apakšpunktā noteikto nomināciju "Skolēnu simpātija" (20. punkts), kurā pretendentus var pieteikt atsevišķi sākumskolas, pamatskolas un vidusskolas posmā.
18. Pretendentus 5.1. - 5.8. un 5.10. apakšpunkta nominācijās var pieteikt iestādes vadītājs vai iestādes pedagoģiskā padome.
19. Pretendentus 5.9. apakšpunkta nominācijā “Gada balva interešu izglītībā” var pieteikt: 
19.1. vispārējās un profesionālās ievirzes izglītības iestādes, kurās tiek īstenota interešu izglītība;
19.2. interešu izglītības iestādes un privātie īstenotāji (fiziskas personas, kas reģistrētas kā saimnieciskās darbības veicēji, un juridiskas personas, kurām izsniegta pašvaldības licence interešu izglītības programmas īstenošanai), kuri nodrošina interešu izglītības programmu izpildi Ādažu novadā deklarētiem bērniem.
20. Pretendentus 5.11. apakšpunkta nominācijā “Skolēnu simpātija” piesaka iestādes Skolēnu pašpārvalde.
21. Pretendentus 5.1. - 5. 10. apakšpunkta nominācijās var pieteikt ne mazāk kā 10  izglītojamo vecāki, apliecinot pieteikumu ar savu parakstu.
22. Pieteikumus iesniedz:
22.1. klātienē Ādažu novada Valsts un pašvaldības vienotajā klientu apkalpošanas centrā Gaujas iela 33A, Ādaži, vai Stacijas iela 5, Carnikava, Carnikavas pagasts,;
22.2. pa pastu Ādažu novada pašvaldībai uz adresi Gaujas iela 33A, Ādaži, Ādažu novads, LV-2164;
22.3. valsts pārvaldes pakalpojumu portālā www.latvija.gov.lv, uz pašvaldības oficiālo elektronisko adresi vai sūtot ar drošu elektronisko parakstu parakstītu pieteikumu uz pašvaldības elektronisko pasta adresi dome@adazunovads.lv).
IV. Pretendentu izvērtēšanas kārtība
23. Pretendentus izvērtē ne vēlāk kā vienu nedēļu pirms Nodaļas noteiktā pedagogu godināšanas pasākuma norises datuma ar pašvaldības domes priekšsēdētāja rīkojumu izveidota Apbalvošanas komisija vismaz 5 cilvēku sastāvā, kurā piedalās:
23.1. domes priekšsēdētāja vietnieks pašvaldības funkciju jautājumos;
23.2. domes Izglītības, kultūras, sporta un sociālās komitejas deputāts;
23.3. izglītības un jaunatnes nodaļas vadītājs; 
23.4. izglītības un jaunatnes nodaļas izglītības speciālists;
23.5. novada jauniešu domes pārstāvis.
24. Komisijas priekšsēdētājs ir domes priekšsēdētāja vietnieks pašvaldības funkciju jautājumos.
25. Komisijas sēdes vada komisijas priekšsēdētājs. Sēdes protokolē no komisijas locekļu vidus ievēlēts protokolētājs, kurš protokolē sēdes un komisijas lēmumus.
26. Komisija pretendentus izvērtē, ņemot vērā kritērijus (2. pielikums). Ja nepieciešams, komisija ir tiesīga patstāvīgi formulēt veidlapā “Darba rezultātu un kvalifikācijas kritēriji” “X” kritēriju atbilstoši pedagoga profesionālās darbībai specifikai.
27. Komisija izvērtēšanas procesā var pieaicināt iestāžu vadības darbiniekus bez balsstiesībām.
28. Komisija ir lemttiesīga, ja tās sēdē piedalās vismaz puse no Komisijas locekļiem.  
29. Komisija lēmumus pieņem ar vienkāršu balsu vairākumu. Ja balsis sadalās vienādi, izšķirošā ir komisijas priekšsēdētāja balss. 
30. Katrā nominācijā komisija nosaka vienu pretendentu ar visaugstāko punktu skaitu.
31. Pretendentu nepieteikšanas gadījumā vai izvērtēšanas procesa rezultātā komisija var pieņemt lēmumu nepiešķirt kādu no nominācijām un noteikt citā nominācijā 2 laureātus.
V. Noslēguma jautājumi
32. Konkursa laureātus apbalvo pašvaldības organizētā svinīgā pedagogu godināšanas pasākumā.
33. Konkursa laureātu sarakstu publicē pašvaldības informatīvajā izdevumā „Ādažu Novada Vēstis”, tīmekļvietnē www.adazunovads.lv un pašvaldības sociālās saziņas kanālos.
34. Ar šī nolikuma parakstīšanu spēku zaudē Ādažu novada pašvaldības 2022. gada 28. septembra nolikums Nr. 33 “Pašvaldības balvas izglītībā “Ādažu novada gada pedagogs” nolikums”.



Pašvaldības domes priekšsēdētāja vietnieks					Ģ. Dubkēvičs
attīstības jautājumos				 

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU


1.pielikums
Ādažu novada pašvaldības
30.07.2026. nolikumam Nr. 15

Ādažu novada pašvaldībai

Pieteikums pašvaldības balvai izglītībā “Ādažu novada gada pedagogs” 
	Pretendenta vārds, uzvārds
	

	Izglītības iestādes (pretendenta darba vietas) nosaukums
	

	Pedagoģiskā darba stāžs (jānorāda tikai “Mūža ieguldījums” nominācijai).
	

	Izvirzāmā nominācija
	

	Fakti, kas apliecina atbilstību kritērijiem:

	1. Pedagoģiskā darba plānošana, vadīšana un pedagoga darbības rezultātu izvērtējums.
2. Profesionālā meistarība.
3. Pedagoga ieguldījums izglītojamā individuālo spēju attīstībā un izglītojamā vajadzību nodrošināšanā.
4. Pedagoga ieguldījums izglītības iestādes attīstībā.
5. Pedagoga sadarbība, pieredzes uzkrāšana un nodošana.















	Datums
	paraksts
	
	Paraksta atšifrējums


2.pielikums
Ādažu novada pašvaldības
30.07.2026. nolikumam Nr. 15

Ādažu novada pašvaldībai

Ādažu novada pašvaldības balvas izglītībā “Ādažu novada gada pedagogs” 
pretendentu vērtēšanas kritēriji
	Nr.
p.k.
	Kritēriji
	Vērtējums

	
	
	Nepietiekams
(0 punktu)
	Zems
(1 punkts)
	Labs
(2 punkti)
	Augsts
(3 punkti)

	1.
	Pedagoģiskā darba plānošana, vadīšana un pedagoga darbības rezultātu izvērtējums

	1.1.
	Izglītības iestādes iekšējo normatīvo aktu ievērošana pedagoģiskajā darbā
	
	
	
	

	1.2.
	Mērķtiecīga mācību un audzināšanas procesa organizēšana un rezultātu analīze
	
	
	
	

	1.3.
	Augsti izglītojamo sasniegumi mācībās, olimpiādēs, konkursos, skatēs, u.tml.*
	
	
	
	

	2.
	Profesionālā meistarība 

	2.1.
	Daudzveidīgu mācību metožu izmantošana, uzturot augstus izglītojamo sasniegumus
	
	
	
	

	2.2.
	Prasme rast piemērotus risinājumus dažādās situācijās, izmantojot pieredzi un inovācijas
	
	
	
	

	3.
	Pedagoga ieguldījums izglītojamā individuālo spēju attīstībā un izglītojamā vajadzību nodrošināšanā

	3.1.
	Pedagoga individuālais darbs ar izglītojamiem
	
	
	
	

	3.3.
	Nodrošināta labvēlīga mācību vide, izglītojamo sadarbība un saskarsmes prasmes
	
	
	
	

	4.
	Pedagoga ieguldījums izglītības iestādes attīstībā 

	4.1.
	Sekmīga līdzdalība pedagoģiskās padomes, metodisko komisiju darbā *
	
	
	
	

	4.2.
	Līdzdalība izglītības iestādes pašvērtēšanas procesā un iestādes attīstības plānošanā*
	
	
	
	

	4.3.
	 Ieguldījums skolas un novada izglītības attīstībā
	
	
	
	

	5.
	Pedagoga sadarbība, pieredzes uzkrāšana un nodošana

	5.1.
	Pedagoga profesionālā pilnveide un zināšanu un prasmju pielietošana ikdienā
	
	
	
	

	5.2.
	Mērķtiecīga informācijas un komunikācijas tehnoloģiju izmantošana mācību procesā
	
	
	
	

	5.3.
	Jaunu, kvalitatīvu mācību un metodisko materiālu izstrāde
	
	
	
	

	5.4.
	Savu kompetenču nodošana (mentora vai prakses vadītāja darbība)
	
	
	
	

	5.5.
	Pedagoga darbība profesionālajās organizācijās, sadarbība ar institūcijām amata jomā
	
	
	
	

	6.
	X kritērijs atbilstoši pedagoga profesionālajai darbībai (nosaka komisija)
	
	
	
	

	
	KOPĀ:
	
	
	
	


*Gadījumā, ja kāds no kritērijiem (piemēram, 1.3., 4.1.,4.1.,4.2.) objektīvi neattiecas uz pretendenta pedagoģiskā darba specifiku (pirmsskolas izglītība, interešu izglītība, tajā skaitā privātās licencētās interešu izglītības programmas vai skolēnu simpātijas balva), komisija šajā punktā pretendenta vērtējumā norāda atzīmi N/A (neattiecas). Šādā gadījumā pretendenta kopējais iegūto punktu skaits tiek rēķināts proporcionāli maksimāli iespējamajam punktu skaitam attiecīgajā jomā.

